OzLabs/hebrew-wiki-articles huggingface dataset:
רבי מנחם

רבי מנחם (הידוע גם בפשטות כ"מנחם") היה אמורא ארצישראלי בדור השני-שלישי.

== ביוגרפיה ==
קיבל תורה מפי רבי יוחנן, מפי רבי שמעון בן לקיש, מפי רבי יונתן בן אלעזר ואולי גם מפי רבי אמי.

משמו מסרו תורה רבי חגי ורבי יוסי (כנראה רבי יוסי בר חנינא). ייתכן שאף רבי יוסף בר אבא ורב הונא בר יהודה.

בתלמוד ירושלמי הוא מופיע ללא התואר "רבי", למעט פעם אחת.

==קישורים חיצוניים==

* 

==הערות שוליים==

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
קטגוריה:תלמידי ריש לקיש
רבי פדת

רבי פדת היה אמורא ארצישראלי בדור השלישי, בנו של רבי אלעזר בן פדת.

==חייו==
רבי פדת נקרא על שם סבו, אבי-אביו רבי אלעזר. היה תלמידו של אביו, ופעם תיקן את אביו ואביו הודה לו. כמו כן היה תלמידו של רבי יוחנן, ומסר שמועות גם מרבי אושעיא.

היה האמורא (כלומר, מי שאומר בקול את דברי החכם) של רבי יסא תלמיד אביו. כשאמר רבי יסא דברים ששמע רבי פדת מאביו בפירוש היה אומר "כך אמר רבי בשם אבא", וכשאמר דברים שרבי פדת לא שמע בפירוש אך ידע שהם בשם אביו, אמר "כך אמר רבי בשם רבי אלעזר". היה חברו של רבי זירא.

כשנפטר, הספיד אותו רבי יצחק בן אלעזר

מסרו משמו: רבי חגי, רב חנן בר אמי, רבי יצחק בר ביסנא ורבי ירמיה.

הלכות ממנו מובאות במספר מקומות בתלמוד הבבלי, ופעמים רבות נוטה דעתו לקולא. מאמר אגדה אחד ממנו הובא במדרש.

==לקריאה נוספת==
* 

==הערות שוליים==

קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
קטגוריה:תלמידי רבי אלעזר בן פדת
קטגוריה:תלמידי רבי אושעיא
יחסי איראן–אפגניסטן

[[נשיא איראן חסן רוחאני נפגש בטהראן עם נשיא אפגניסטן אשרף גאני אחמדזאי, 2015]]
יחסי איראן-אפגניסטן הוסדרו לראשונה בתקופת שלטונם של מוחמד זאהיר שאה בממלכת אפגניסטן ורזא ח'אן בשושלת פהלווי. היחסים ידעו עליות ומורדות ובזמן שלטון הטליבאן על אפגניסטן בסוף שנות התשעים, פעולות טרור ממושכות נגד האוכלוסייה השיעית של איראן כמעט הביאה לפלישה של צבא איראן אל תוך אפגניסטן. העמים בשתי המדינות בעלי קשר רחב ונכון ל-2020 ישנם יחסים דיפלומטים סדירים בין הרפובליקה האסלאמית של איראן והממשלה האפגנית בקאבול.

== קשר תרבותי ==
התרבות האיראנית השפיעה רבות על אפגניסטן לאורך ההיסטוריה, השפות הרשמיות באפגניסטן הן פשטו ודארי, האחרונה היא למעשה ניב של פרסית. באפגניסטן חוגגים את הנורוז, ראש השנה הפרסי. לאורך ההיסטוריה השושלות שמקורם בממלכת פרס אשר שלטו בשטחי אפגניסטן היו הממלכה האחמנית, האימפריה הפרתית, האימפריה הסאסאנית, השושלת הסאמאנית, השושלת הע'זנווית, השושלת הע'ורית, השושלת הספווית והשושלת האפשארית<ref></ref>.

== היסטוריה ==
הסכסוך הממושך באפגניסטן אשר גרם למלחמת אזרחים לאחר מלחמת אפגניסטן בברית המועצות הביא לעליית ארגון הטרור הסוני הטליבאן אשר ראה באוכלוסייה השיעית של איראן (95% מאוכלוסייתה) כנחותה, על כן החל בסדרת פעולות טרור על הגבול עם איראן, בייחוד במשהד. הראשונה שבפעולות אלה הייתה התנקשות בשגרירות האיראנית בקאבול.

משטר האייתוללות בטהראן החל על כן בתוכניות לפלישה רגלית לתוך אפגניסטן בעזרת הכוחות המזוינים של איראן<ref></ref>. תוכניות אלו לא יצאו לפועל מעולם עקב הפלישה האמריקאית לאפגניסטן באוקטובר 2001 ותחילתה של מלחמת אפגניסטן (2001–2014). הממשל החדש אשר הוסדר באפגניסטן במהלך המאבק בטליבאן החזיק לכדי יציבות את היחסים בין המדינה לאיראן. עקב היחסים המתהדקים בין אפגניסטן וארצות הברית היחסים בין המדינות נמצאים במתיחות ממושכת. 

מאז הפלישה האמריקנית לאפגניסטן ידעו יחסי שני הצדדים עליות ומורדות, שיתופי פעולה מול יריבים משותפים ושיתופי פעולה נקודתיים, אולם לאחר נסיגת ארצות הברית בשנת 2021 שבו ועלו יריבויות היסטוריות, מדיניות, כלכליות ודתיות. באיראן היו חלוקים לגבי היחס לטליבאן שהשתלט מחדש על המדינה.<ref></ref> איראן לא הכירה רשמית בשלטון של ארגון הטרור טליבאן, אך שמרה על קשרים עם גורמים בממשלתו. במאי 2023 התחוללו חילופי אש בגבול בין המדינה בגלל מחלוקת על אספקת מים לאיראן, שסבלה מבצורת.<ref></ref>

== ראו גם ==
* יחסי איראן–ארצות הברית
* יחסי אפגניסטן–ארצות הברית
* יחסי אפגניסטן–טורקיה
* יחסי החוץ של איראן

== קישורים חיצוניים ==

== הערות שוליים ==
Tell It to My Heart

Tell It to My Heart (בעברית: ספר את זה לליבי) הוא סינגל שבוצע על ידי הזמרת היהודייה - אמריקאית טיילור דאייני. השיר יצא כסינגל הראשון שלה מאלבומה הראשון בעל אותו השם. הסינגל יצא לאור באוקטובר 1987.

== רקע והצלחה ==
הסינגל הוקלט באולפני Cove City Sound שבגלן קוב, לונג איילנד. אביה של דאייני הלווה לה 6,000 דולר ליצירת ההדגמה. 

Tell It to My Heart היה מה שחשף את דאייני לראשונה ועד מהרה היא נודעה בזכות המוזיקה והריקוד שלה. השיר נכתב על ידי הפזמונאי סת' סווירסקי וארני גולד. סווירסקי כמעט ולא העביר את השיר למוציא לאור לאחר שחשב שהוא לא מספיק טוב. השיר עלה לראשונה בבילבורד הוט 100 במהלך השבוע של 10 באוקטובר 1987, במקום מספר 92, ונכנס לטופ 40 בשבוע של ה-14 בנובמבר 1987. עשרה שבועות לאחר מכן, במהלך השבוע של ה-23 בינואר 1988, הגיע הסינגל למיקום שיא והגיע למקום השביעי. השיר נכח בבילבורד הוט 100 במשך 25 שבועות. במצעד הסינגלים הבריטי, "Tell It To My Heart" הגיע למקום השלישי. הוא דורג כסינגל ה-23 הנמכר ביותר בשנת 1988 בבריטניה. בשנת 1995, "ספר את זה לליבי" עבר רמיקס ויצא לאור מחדש על מנת לקדם את אלבום הלהיטים הגדולים של דאייני . גרסה זו טיפסה למקום 23 במצעד הסינגלים בבריטניה .

דאייני הייתה מועמדת לפרס גראמי לשיר הפופ הטוב ביותר, לאישה, על ביצועה בסינגל זה בשנת 1988. המפיק ריק ווייק אמר בראיון למגזין "וייב" מ-1994 כי "ספר את זה לליבי" "באמת פוצץ אנשים רָחוֹק". בתגובה לקולה של דאייני אמר "הם חשבו שהיא כמו שחורה או איזושהי אתנית".

== קליפ ==
אף על פי שהקליפ תוקצב בתקציב נמוך מאוד, הוא הציג את סגנונה האגרסיבי והסקסי של טיילור, והציג אותה כמוקד המרכזי בקליפ יחד עם שני רקדנים ורקדנית נוספת משני הצדדים על רקע לבן. הסרטון דומה מבחינה סגנונית לעטיפה של האלבום,."Tell It to My Heart".

== קישורים חיצוניים ==

קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אריסטה רקורדס
יחסי הולנד–קנדה

שגרירות קנדה בהאג
יחסי הולנד–קנדה הם יחסי החוץ בין קנדה לבין הולנד. היחסים בין קנדה להולנד התהדקו רק לאחר פרוץ מלחמת העולם השנייה. בתקופה שלאחר מלחמת העולם השנייה, הולנדים רבים היגרו לקנדה. שתי המדינות חברות בנאט"ו.

== היסטוריה ==
הקשר ההולנדי עם מה שלימים הפך לקנדה החל עם הקמת המושבות ההולנדיות בצפון אמריקה (הולנד החדשה) והסכסוך שלהם עם המושבות הצרפתיות השכנות (צרפת החדשה). במהלך מלחמת הולנד–צרפת כבשה הולנד שטח שכיום הוא שטח קנדי. מאוגוסט 1674 עד אמצע 1675 אזור זה נותר ברשות ההולנדים. בשנת 1675 נכבש האזור על ידי האנגלים. היחסים בין קנדה להולנד התהדקו רק לאחר פרוץ מלחמת העולם השנייה.

=== מלחמת העולם השנייה ===
אוטווה הייתה ביתם של הנסיכה יוליאנה וילדיה במהלך מלחמת העולם השנייה, ולכן לעיר יש עדיין קשר מיוחד עם הולנד. בשנת 1945 הארמייה הקנדית הראשונה שחררה את שטחי הולנד, ולחמה בקרבות השונים, כולל במהלך קרב שפך הסכלדה וקרב ארנהם. משלוחי מזון (מבצע מאנה) ניסו להקל על הרעב החמור ביותר שפקד את הולנד. ב-4 במאי 1945 הגרמנים בהולנד נכנעו ללא תנאי ובעלות הברית הצליחו סוף סוף להיכנס למערב הולנד. מדי שנה, בחודש מאי, פסטיבל הצבעונים מתקיים באוטווה ומשפחת המלוכה ההולנדית שולחת לעיר 10,000 נורות צבעונים כמחוות תודה על שיכון בני משפחת המלוכה, כמו גם העזרה הקנדית במהלך שחרור הולנד.

== שיתוף פעולה ==
קנדה והולנד פועלות בשיתוף פעולה הדוק ברמות זרות רבות. שתי המדינות הן חברות האו"ם, ארגון הסחר העולמי והאינטרפול, בין היתר. שתי המדינות הן המייסדות של נאט"ו והארגון לביטחון ולשיתוף פעולה באירופה.

== הגירה ==
בקנדה חיו 1,035,965 קנדים ממוצא הולנדי בשנת 2006. יותר מ-400,000 אנשים ממוצא הולנדי הם תושבי קבע וב-1996 נולדו בהולנד 124,545 תושבי קנדה, אשר מהווים 0.4% מהאוכלוסייה הקנדית. אחרי סינית ואיטלקית, הולנדית היא השפה הלא-רשמית המדוברת ביותר בקנדה.

== נציגויות דיפלומטיות ==
* קנדה מחזיקה בהולנד שגרירות בהאג.
* הולנד מחזיקה בקנדה שגרירות באוטווה ושלוש קונסוליות בטורונטו, מונטריאול וונקובר.

== קישורים חיצוניים ==

== הערות שוליים ==
עמוס לוריא

עמוס לוריא (1 בספטמבר 1946 – 26 ביוני 2021) היה קצין בדרגת אלוף-משנה בצה"ל, שכיהן כמפקד עוצבת מרכבות הברזל. לאחר שחרורו שימש מנכ"ל עיריית רחובות, מנכ"ל עיריית בית שמש ומנכ"ל מגן דוד אדום.

==ביוגרפיה==
לוריא נולד באשדות יעקב, בנם של אהובה ומשה, ממייסדי הקיבוץ. אחיו היה אברהם רותם שהיה קצין בצה"ל בדרגת אלוף. למד בבית ספר מקצועי בעמק הירדן.

לוריא התגייס ביולי 1964 לקורס טיס. הוא נשר מהקורס ב-1965 והוצב בחיל השריון. שירת כלוחם בגדוד 79 המחודש בטנקי פטון. במלחמת ששת הימים נפצע ביום הראשון ללחימה בכניסה לרפיח. שירת ביחידת ניסויים של חיל השריון וכקצין מבצעים של גדוד 46 בחטיבה 401. שירת כמפקד פלוגת טנקים בגדוד סיור 189 וכמפקד פלוגה בגדוד 79. במלחמת ההתשה נפצע במאי 1970 באורח קשה מאש ארטילרית וידו הימנית נקטעה. הוא שוחרר רפואית והחל ללמוד באוניברסיטת תל אביב. במלחמת יום הכיפורים התנדב לשירות צבאי, היה בסגל המייסד של גדוד 71, ומונה לקמב"ץ הגדוד. הוא החליף את מפקד הגדוד עמוס כץ לאחר פציעתו בקרבות כיבוש המובלעת הסורית. ב-1975 חזר לשירות הקבע, שימש ראש ענף במפקדת חיל השריון, ובמינוי משנה כמפקד גדוד שריון במילואים. בהמשך מונה למפקד גדוד שריון סדיר, גדוד 195 בחטיבה 401. פיקד על עוצבת מרכבות הברזל במלחמת לבנון הראשונה, ושימש סגן מפקד אוגדה 252. השתחרר ב-1986. היה בוגר מחזור ט' של המכללה לביטחון לאומי ובוגר תואר ראשון בכלכלה מאוניברסיטת תל אביב.

כיהן כמנכ"ל מגן דוד אדום בשתי קדנציות, הראשונה ב-1986 והשנייה ב-1995. כיהן בדירקטוריון חברת קו צינור אילת אשקלון, כמנכ"ל עיריית בית שמש וכמנכ"ל עיריית רחובות (נובמבר 1999 עד אוקטובר 2001).

נפטר ב-26 ביוני 2021. הותיר אחריו את רעייתו, זיוה, ובנו, נדב.

==לקריאה נוספת==
*בין המור לזור, אוטוביוגרפיה בהוצאה עצמית

==קישורים חיצוניים==
* [https://glz.co.il/גלצ/תוכניות/יהיה-בסדר/יהיה-בסדר07-08-2019-1501/אלוף-משנה-במילואים-ונכה-צהל-לא-מוכר-על-ידי-צהל-כלוחם-לאחר-עשרות-שנות-שירות?fbclid=IwAR23gvr-of2kMSTBQ_j_SjKbVbK65oFo8-810zILvpv1nYd0VjL3PxES1t8 אלוף-משנה במילואים ונכה צה"ל לא מוכר על ידי צה"ל כלוחם לאחר עשרות שנות שירות], יהיה בסדר, אוגוסט 2019, גלי צה"ל

==הערות שוליים==

קטגוריה:חיילי צה"ל במלחמת ההתשה
קטגוריה:חיילי חיל השריון במלחמת יום הכיפורים
קטגוריה:חיילי חיל השריון במלחמת ששת הימים
קטגוריה:מנכ"לי רשויות מקומיות
קטגוריה:מנכ"לים יוצאי שירות קבע בצה"ל
קטגוריה:מפקדי גדודים בחטיבה 401
קטגוריה:מפקדי עוצבת מרכבות הברזל
קטגוריה:נכי צה"ל
קטגוריה:אלופי-משנה בצה"ל
קטגוריה:אשדות יעקב איחוד: אישים
קטגוריה:בוגרי אוניברסיטת תל אביב
קטגוריה:מנכ"לי מגן דוד אדום
קטגוריה:ישראלים שנולדו ב-1946
קטגוריה:ישראלים שנפטרו ב-2021
קטגוריה:מפקדי חטיבות במלחמת לבנון הראשונה
קטגוריה:חיילי חיל השריון במלחמת לבנון הראשונה
Motive

Motive הוא שיר שהקליטו הזמרות-יוצרות האמריקאיות אריאנה גרנדה ודוג'ה קאט, מתוך אלבום האולפן השישי של גרנדה, Positions. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס.

== רקע וכתיבה ==
ב-13 במאי 2020 התראיינה גרנדה לאפל מיוזיק והכריזה כי עתיד לצאת שיר משותף שלה ושל דוג'ה קאט, עליו עבדו יחד בסוף שנת 2019.<ref></ref> ב-20 בספטמבר, דוג'ה קאט אישרה את הידיעה בעמוד הטוויטר שלה.

השיר נכתב על ידי גרנדה ודוג'ה קאט, יחד עם ניג'ה צ'ארלס, ויקטוריה מונה, ג'יימס מקינטייר, מורדה ביטס, טומי בראון ומיסטר פרנקס, והופק על ידי מורדה ביטס, בראון, פרנקס וג'וזף ל'אטרנגר.<ref name=":0"></ref> השיר מכיל בתוכו את סגנונות ה-R&B עכשווי והפופ, בדומה לשאר שירי האלבום, ומכיל בתוכו גם אלמנטים של היפ הופ, האוס ודיסקו.<ref></ref><ref></ref><ref></ref>

== וידאו קליפ ==
טרם פורסם וידאו קליפ נלווה לשיר. ב-30 באוקטובר 2020, בסמוך לשאר שירי האלבום, פורסם האודיו הרשמי של השיר בערוץ היוטיוב של גרנדה. תוך שעות ספורות, צבר האודיו למעלה ממיליון צפיות.
== ביקורת ==
יחד עם צאת האלבום, זכה השיר לביקורות חיוביות ממבקרי המוזיקה. מגזין הרפרס בזאר נתן לשיר ביקורת חיובית, וטען כי הוא "קליט ממש".<ref name=":0" /> ברנטון בלנצ'ט מקלאש ציין לשבח את השיר לצד שאר הופעות האורח של האלבום, באומרו כי גרנדה "אינה לבדה", ושהקטע של קאט בשיר מתחיל "בטוב טעם".<ref></ref> מגזין The Fader תיאר את השיר כ"רגע הדינמי ביותר באלבום".<ref></ref> מגזין הבילבורד דירג את השיר כשיר הרביעי הטוב ביותר באלבום, באומרו: "ברצועה בה גרנדה והאורחת המיוחדת דוג'ה קאט, מוטל ספק בכוונות הטהורות של בני זוגם הרומנטיים, פוזיציות מרימות את הקצב, וההפקה מנחה את השיר קדימה".<ref></ref>

== הצלחה ==
יחד עם שאר שירי האלבום Positions, זכה השיר להצלחה רבה בסטרימינג, כשהגיע בשיאו למקום הרביעי במצעד שירי הספוטיפיי העולמי,<ref name=":1"></ref> ולמקום השמיני במצעד שירי האפל מיוזיק העולמי.<ref></ref> נכון לנובמבר 2020, השיר עומד על למעלה מ-10 מיליון השמעות בספוטיפיי.<ref name=":1" /><ref name=":2"></ref> ב-16 ביוני 2022, השיר עבר את 300 מיליון השמעות בסופוטיפיי, והפך לשירה ה-27 של גרנדה ששובר שיא זה וה-12 של דוצ'ה קאט.<ref></ref>

== מיקומי שיא ותארים ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|30 באוקטובר 2020
|הזרמת מוזיקה • הורדה דיגיטלית
|ריפבליק
|<ref name=":2" />
|}

==קישורים חיצוניים==

== הערות שוליים ==

קטגוריה:שירי 2020
קטגוריה:שירי אריאנה גרנדה
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי ויקטוריה מונה
קטגוריה:שירים שנכתבו על ידי טומי בראון
קטגוריה:שירים שנכתבו על ידי מורדה ביטס
קטגוריה:שירים שנכתבו על ידי ניג'ה צ'ארלס
קטגוריה:שירים שהופקו על ידי טומי בראון
קטגוריה:שירי פלטינה באוסטרליה
שאשקה

שאשקה (בהונגרית: Sáska) הוא כפר קטן במחוז וספרם שבמרכז הונגריה.
כמו כפרים רבים באירופה גם בשאשקה מספר התושבים נמצא בירידה. כך, בשנת 1990 חיו בכפר 295 תושבים, ובשנת 2020 רק 270 תושבים.

==יהודי שאשקה==
בשאשקה חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|7
|
|-
|1880
|18
|535
|-
|1910
|9
|
|-
|1920
|3
|
|-
|1941
|5
|533
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
רזא סאפיניה

רָזָא סַאפִינְיָה (בפרסית: رضا صفی‌نیا; 1893 – לא ידוע) היה דיפלומט איראני. שירת כשגרירהּ של שושלת פהלווי בממלכת עיראק וכציר שלה בישראל.

== ביוגרפיה ==
רזא סאפיניה נולד בשנת 1893 בתבריז, בתקופת השושלת הקאג'ארית. הוא למד עריכת דין ובשנת 1934 מונה לדיפלומט איראני מטעם שושלת פהלווי, בבאקו שברפובליקה הסובייטית הסוציאליסטית האזרית, שהייתה אז תחת ברית המועצות. מאוחר יותר היה יועץ לענייני איראן במוסקבה. בשנת 1948 מונה ליועץ בבגדאד ולנציג באו"ם בוועדה לאמנה למניעה וענישה של רצח עם. עד מרץ 1950 היה אחראי על יחסי ציבור במשרד החוץ האיראני.

ממרץ 1950 עד יולי 1951 עמד בראש הנציגות האיראנית המיוחדת, בין תל אביב וירושלים. ב-6 במרץ 1950, במהלך חופשת הנורוז של המג'לס, כיננה הממשלה האיראנית בטהראן יחסים דיפלומטיים עם ממשלתו של דוד בן-גוריון. ב-15 במרץ 1950, ממשלת איראן הכירה בפועל על הכרתה בממשלת ישראל בכך ששלחה את רזה סאפיניה כנציג מיוחד. ביולי 1951 הידרדרו היחסים הדו-צדדיים בין ישראל לאיראן. השגרירות הכללית האיראנית בתל אביב נסגרה והיה על רזא סאפיניה לשוב מירושלים.

החלטה זו הייתה ככל הנראה תוצאה של הבטחת מצרים כי נסיגתה תסייע לאיראן בבית הדין הבין-לאומי לצדק (ICJ). חברת הנפט האנגלו-פרסית תבעה פיצויים בגין הלאמת תעשיית הנפט האיראנית. מדינות ערב הציעו לתמוך באיראן בסכסוך זה, דבר אשר הוסדר עם יציאתה של איראן מההסכם עם ישראל. יחסים מתחת לשולחן המשיכו דרך שווייץ.

== הערות שוליים ==

קטגוריה:שגרירי איראן
קטגוריה:יחסי איראן–ישראל
קטגוריה:ילידי 1893
ויקטור צ'רנומירדין (שוברת קרח)

ויקטור צ'רנומירדין (ברוסית: Ви́ктор Черномы́рдин) הוא שמה של שוברת קרח רוסית מונעת דיזל מפרויקט 22600 ("LK-25"), על שם ויקטור סטפנוביץ' צ'רנומירדין. כלי שיט זה נחשב לאחת משוברות הקרח הלא-אטומיות החזקות והגדולות ביותר בעולם.

== היסטוריה ==
שוברת הקרח "ויקטור צ'רנומירדין" ביוני 2019.
תאגיד המספנות המאוחד קיבל הזמנה מהסוכנות הפדרלית לתחבורת ימים ונהרות לבניית שוברת קרח בשנת 2011. עלות החוזה עמדה על 7.95 מיליארד רובל והעבודות החלו באוקטובר 2012 במספנה הבלטית (BZS). תוכנן להשיק את שוברת הקרח בקיץ 2014 ולהשלים את בנייתה בסוף 2015. אך הבנייה התעכבה.

=== סכסוך עם Nordic Yards ===
באוגוסט 2013 חתמו המספנה הבלטית ומספנת "Nordic Yards" על חוזה לייצור שלדה עבור ה-LK-25. על פי תנאי החוזה, משקלו יהיה כ-2.5 אלף טון ובשווי 1.5 מיליארד רובל שאמור היה להיבנות במפעל גרמני ויועבר לסנקט פטרבורג דרך הים. Nordic Yards קיבלה מקדמה של 223 מיליון רובל. עם זאת, שגיאות בתיעוד התכנון שנחשף השעו עד מהרה את ביצוע החוזה ובשנת 2016 החוזה הופסק מכיוון שלאחר המשבר הכלכלי בשנת 2014 הפך רווחי יותר לבנות שלדה ברוסיה. בעניין זה התגלע וויכוח בנושא החזרת חלק ממקדמת הסכום בסך 185 מיליון רובל. בשנת 2017 סירב בית המשפט להחזיר את המקדמה למפעל הבלטי.

=== שגיאות בפרויקט ===
בשנת 2013, הפרויקט נקל בקשיים לאחר שנודע כי ישנו עודף משקל בלתי מקובל של הספינה המתוכננת והחוזה הופסק מול לשכת העיצוב "אייסברג". פרויקט שוברת הקרח תוכנן מחדש על ידי לשכת העיצוב וימפל בניז'ני נובגורוד. ב-30 בדצמבר 2016 שוברת הקרח נגררה למעגן המספנה מספר 2.

בספטמבר 2017, המשך העבודות על שוברת הקרח הועבר למספנות האדמירליות לצורך השלמת עבודתו. באוגוסט 2018 החלו ניסויי עגינה של הספינה.

=== שרפה ===
ב-27 בנובמבר 2018 פרצה שרפה על שוברת קרח בבנייה עקב פיצוץ אדים דליקים. הסיפון השלישי והרביעי נפגעו, שטח של 300 מ"ר נשרף והשרפה גרמה להפסדים של כ-150 מיליון רובל ושוב עיכבה את המשך הבנייה.

ניסויי עגינה חוזרים החלו באביב 2019 ובאוקטובר 2019 עברה שוברת הקרח לניסויים בים. ביולי 2019 הודיע המנכ"ל הסוכנות לתחבורת ימים ונהרות כי בדיקות קרח של שוברת הקרח יתקיימו בים קארה במרץ-אפריל 2020, לאחר שהספינה הועברה ללקוח.

נכון לקיץ 2019, העלות הכוללת של בנייתה נאמדה בכ-12 מיליארד רובל. במרץ 2020 הודיע ראש הסוכנות הפדרלית לתחבורת ימים ונהרות אלכסנדר פושיבה, כי שוברת הקרח שתוזמן בשנת 2020 לפעול באזור החוג הארקטי והים הבלטי. באפריל 2020, שר התעשייה והמסחר של הפדרציה הרוסית, דניס מנטורוב, הודה שהעלות הראשונית של בניית שוברת הקרח גדלה מ-8 מיליארד רובל ליותר מ-10 מיליארד רובל. הנפת דגל על שוברת הקרח וכניסתה לשירות צי שוברות הקרח הרוסי התרחשה ב-30 בספטמבר 2020.

== מאפיינים ==
אורכה של שוברת הקרח הוא 142.4 מטר, רוחבה – 29 מטר, הדחק – 22,258 טון, מהירות – כ-17 קשרים, בעלת יכולת שהייה במים של 60 יום, ובעלת יכולת שבירת קרח של 2 מטר. תכולת צוות – 38 איש.

== קישורים חיצוניים ==

* תמונות

== הערות שוליים ==

קטגוריה:2020 ברוסיה
קטגוריה:שוברות קרח
שיין מקריי

שיין מקריי (באנגלית: Shane McRae; נולד ב-23 ביולי 1977) הוא שחקן תיאטרון, קולנוע וטלוויזיה אמריקאי.

==ביוגרפיה==
הוא נולד בגיינסוויל, פלורידה. מקריי קיבל תואר שני מאוניברסיטת ניו יורק בשנת 2003.<ref>[https://www.imdb.com/name/nm0574460/bio Shane McRae profile], IMDb.com; accessed April 22, 2014.</ref>

==קריירה==
בתיאטרון, מקריי שיחק במחזה Take Me Out שזכה בפרס הטוני. בשנת 2005 הופיע מקריי במחזה "ריצ'רד השלישי" בתפקיד, ריצ'מונד. 

מקריי דיבב דמויות שונות 'בסרט צ'יקן רובוט של סת' גרין.

הוא שיחק בסרט "הקולקטיב" משנת 2008 ושיחק יחד עם קלי אוברטון בקליפ לשיר "מבועת" של קתרין מקפי עם זאקרי לוי. בשנת 2011, הוא הופיע בסרט "העזרה" בתפקיד "ראלי ליפולט".<ref></ref> בשנת 2012 היה לו תפקיד בסרט "טרמפ קטן אחד". הוא הופיע גם בסדרת הנעורים אחת שיודעת. בשנת 2014 היה לו תפקיד חוזר בסדרה "המעקב" בתפקיד רוברט.<ref></ref>

בשנת 2017 הצטרף מקריי לצוות השחקנים הקבוע של סדרת הטלוויזיה בהפקת אולפני אמזון "Sneaky Pete" בתפקיד טיילור.

בשנת 2014 הוא שיחק בסרט "עדייו אליס" בכיכובה של ג'וליאן מור.

בשנת 2021 שיחק בסרט "לנסקי"; בו גילם את המאפיונר האיטלקי לאקי לוצ'יאנו, ושיחק בסרט המתח "פלישה" של שירות פריים וידאו לצד אוקטביה ספנסר.

==קישורים חיצוניים==

== הערות שוליים ==

קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שנולדו ב-1977
ג'ון סטרונג (מגלה ארצות)

ג'ון סטרונג (באנגלית: John Strong) היה פריבטיר, ימאי ומגלה ארצות אנגלי.

== הנחיתה בחוף אי פוקלנד ==
סטרונג הפליג מלונדון לאמריקה הדרומית בין השנים 1689–1691, במטרה למצוא אוצר באונייה הספרדית הטבועה "Capitana Jesus Maria de la Limpia Concepcion" (אונייה שטבעה בשנת 1654).

בשנים אלה הוא היה רב החובל של אוניית הוד מלכותה ולפייר (HMS Welfare).

בהפלגה זו גילה את מצר פוקלנד, המפריד בין אי פוקלנד המזרחי ואי פוקלנד המערבי, שבאיי פוקלנד.

סטרונג נתן למצר את שמו - וקרא לו על שם אנתוני קארי, הוויקונט החמישי מפוקלנד, ששימש כלורד הראשון של האדמירליות, שהיה אחד מבעלי הספינה ולפייר.

השם שימש את המצר, ורק מאוחר יותר השם ניתן לארכיפלג כולו, ולשני האיים העיקריים שבו.

לימים נקרא הארכיפלג והאיים בו על שם המצר.

ב-27 בינואר 1690 ירד סטרונג וצוותו לחוף איי פוקלנד - האירוע המתועד הקדום ביותר של הגעה לאיים על ידי אירופאים.

לאחר מכן הפליגה המשלחת דרך מצר מגלן, אולם סטרונג לא מצא את הספינה הספרדית, ושב לאירלנד.

רק בשנת 1997 התגלתה הספינה ובה אוצר בשווי 2.5 מיליארד ליש"ט.

== לקריאה נוספת ==

<div class="mw-content-ltr">• Florence E. Dyer (1927), [https://www.tandfonline.com/doi/abs/10.1080/00253359.1927.10655413 CAPTAIN JOHN STRONG PRIVATEER AND TREASURE HUNTER], The Mariner's Mirror, 13:2, 145-159, DOI: 10.1080/00253359.1927.106554131</div>

== קישורים חיצוניים ==
* [https://www.falklands.gov.fk/our-people/our-history/ ההיסטוריה של איי פוקלנד] באתר ממשלת איי פוקלנד
* [https://www.falklandislands.com/visitor-information/history ההיסטוריה של איי פוקלנד] באתר משרד התיירות של איי פוקלנד
* [https://www.oxfordreference.com/view/10.1093/acref/9780191737961.timeline.0001 ההיסטוריה של איי פוקלנד] באתר הוצאת אוניברסיטת אוקספורד
* [https://www.britishempire.co.uk/maproom/falkland/johnstrong.htm ההיסטוריה של ההתיישבות באיי פוקלנד]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מגלי ארצות אנגלים
קטגוריה:ילידי 1654
קטגוריה:נפטרים ב-1693
Bumper Films

Bumper Films (בעברית: סרטי באמפר) הייתה חברת הפקה בריטית, שהפיקה סדרות טלוויזיה בהנפשת סטופ מושן לילדים.

== היסטוריה ==
החברה הוקמה בשנת 1982 על ידי איאן פרמפטון וג'ון ווקר, כאשר כל סדרות הטלוויזיה שהפיקה היו בהנפשת סטופ מושן ונועדו לקהל יעד של ילדים. החברה הפיקה כשש סדרות טלוויזיה, בהן "Rocky Hollow", "סמי הכבאי", "יואל החובל", "Gogs", "חוות סוסי הפוני" ו"בית חולים על הגובה". בדצמבר 2001 החברה מכרה את זכויות הסדרה "סמי הכבאי" לחברת "Gullane Entertainment", ולאחר שסיימה בשנת 2002 את הפקת הסדרה "חוות סוסי הפוני" היא נסגרה.

במקור סדרות החברה שודרו בין השנים 1982–2002 בערוץ BBC בדיבוב לשפה האנגלית, ובערוץ S4C בדיבוב לשפה הולשית, בה החברה נקראה "Ffilmiau Bumper". בישראל רוב סדרות החברה שודרו בדיבוב עברי בערוץ הופ! ובטלוויזיה החינוכית הישראלית בתחילת שנות האלפיים.

== רשימת סדרות ==
* "Rocky Hollow"
* "סמי הכבאי"
* "יואל החובל"
* "Gogs"
* "חוות סוסי הפוני"
* "בית חולים על הגובה"

== קישורים חיצוניים ==
* 

== הערות שוליים ==

קטגוריה:אולפני הנפשה
קטגוריה:חברות בריטיות
קטגוריה:חברות שנסגרו
יחסי הולנד–סין

יחסי הולנד–סין הם יחסי החוץ בין הרפובליקה העממית של סין לממלכת הולנד. היחסים בין המדינות החלו רשמית בנובמבר 1954.<ref name="ce"></ref> במאי 1972 שודרגה המשלחת הדיפלומטית לרמת השגרירות.

== היסטוריה ==
[[ראש ממשלת הולנד מארק רוטה עם נשיא סין שי ג'ינפינג בדצמבר 2013]]
היחסים בין סין להולנדים החלו לפני הקמתה של הרפובליקה העממית של סין במאה ה-17 וה-18 כאשר סוחרים הולנדים של חברת הודו המזרחית ההולנדית (VOC) הקימו עמדת מסחר בגואנגג'ואו וגם בחוף המערבי של טאיוואן.<ref>Author	Yong Liu, (2007), The Dutch East India Company's tea trade with China, 1757–1781, Volume 6 of TANAP monographs on the history of the Asian-European interaction, BRILL, , , 277 pages, 17–89, 91–117</ref> בסכסוכים בין סין להולנד שושלת מינג הביסה את חברת הודו המזרחית ההולנדית במלחמה על איי פנגו בין השנים 1622–1624. כוחות שושלת מינג בהנהגת ג'נג ג'ילונג הביסו שוב את ההולנדים בקרב מפרץ ליאולו בשנת 1633, ונאמני מינג בפיקודו של ג'נג צ'נגגונג (קוקסינגה) הביסו את ההולנדים וגירשו אותם מטאיוואן במצור על פורט זילנדיה בשנת 1662.

היחסים בין הרפובליקה העממית של סין להולנד החלו בשנת 1954.<ref></ref> בשל הסיוע הממשלתי של הולנד שכלל מכירת שתי צוללות לטאיוואן, היחסים הדו-צדדיים הוחלפו במאי 1981 לרמת ממונה על היחסים. ב-1 בפברואר 1984, סין והולנד חידשו את היחסים הדיפלומטיים המלאים כאשר הולנד הסכימה שלא לנהל סחר של כלי נשק הגנתיים עם טאיוואן.

יצוא הולנד לסין כולל פטרוכימיה, מכונות, ציוד תחבורה, מזון, טכנולוגיה גבוהה ודלקים מאובנים.<ref name="cbs"></ref> הייצוא של סין להולנד כולל מוצרי אלקטרוניקה, מחשבים וצעצועים, צעצועים ובגדים.<ref></ref><ref></ref>

במרץ 2014 ערך נשיא סין שי ג'ינפינג את הביקור הממלכתי הראשון של סין בהולנד בהיסטוריה.<ref></ref>

== היחסים בין שתי המדינות ==
שגרירות הולנד בסין
הסחר הדו-צדדי בין שתי המדינות גדל עם השנים. הולנד היא השותפה השלישית בגודלה של סין ב. היקף המסחר קפץ בשנה שעברה גדל ב-44.3 אחוזים. מדובר ב-4.6 מיליארד אירו בשנת 2009. סין ייצאה 36.7 מיליארד דולר להולנד בשנת 2009.<ref></ref>

ארגונים הולנדים השקיעו 7.48 מיליארד דולר ל-824 פרויקטים בסין.

ביולי 2019 חתמו שגרירי האו"ם מ-22 מדינות, כולל הולנד, על מכתב משותף למועצת האומות המאוחדות לזכויות אדם, הכולל גינוי על התנהלותה של סין כלפי האויגורים, כמו גם התייחסות לא נכונה לקבוצות מיעוט אחרות, בקריאה לממשלת סין לסגור את מחנות החינוך מחדש של שינג'יאנג.<ref></ref><ref></ref>

== קישורים חיצוניים ==

== הערות שוליים ==
Papi Juancho

Papi Juancho הוא אלבום האולפן החמישי של הזמר הקולומביאני מאלומה. האלבום יצא לאור ב-21 באוגוסט 2020, ללא הודעה מוקדמת, דרך חברת התקליטים Sony Music Latin. קדמה לאלבום הוצאתם של הסינגלים "ADMV" ו-"Hawái", שהיה לשיר הראשון בפסגת המצעד בילבורד גלובל ללא ארצות הברית.<ref></ref> ביום שחרור האלבום, מאלומה עלה בשידור חי באינסטגרם על מנת לקדם את האלבום, ולענות על שאלות הקהל.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! מקסיקו (AMPROFON)<ref></ref>
| פלטינה
| 60,000
|}

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי מאלומה
קטגוריה:אלבומי הפתעה
קטגוריה:אלבומים בספרדית
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת סוני מיוזיק לטין
רודולף בקמן

רודולף בקמן (בגרמנית: Rudolf Beckmann; אוסנבריק, 20 בפברואר 1910<ref name="Klee37">Ernst Klee: Das Kulturlexikon zum Dritten Reich. Wer war was vor und nach 1945. S. Fischer, Frankfurt am Main 2007, , p. 37.</ref><ref>Schelvis: Vernichtungslager Sobibór, p. 294 (see Bibliography)</ref> – סוביבור, 14 באוקטובר 1943) היה איש אס אס גרמני במחנה ההשמדה סוביבור. הוא נדקר למוות במהלך המרד בסוביבור על ידי אסירים. בקמן היה חבר במפלגה הנאצית (חבר 305,721) ובאס אס. גילוי גופתו היה הגורם לפתיחת המרד מוקדם מהמתוכנן. לא ידוע דבר על ראשית חייו.

== קריירה באס אס ==
בקמן עבד בתחילה בתוכנית T4 – אותנסיה בה נרצחו בגז נכים ובעלי פיגור שכלי. בעקבות מבצע ריינהרד הוא הועבר למחנה ההשמדה סוביבור, שם עבד בעיקר במחנה השני כאחראי על מיון חפצי הנרצחים בתאי הגזים, שם סודרו הבגדים, והיה אחראי על הטיפול בסוסים.

== תפקידו במחנה ==
לאחר שהגיעו היהודים לרמפה הם נאלצו להתפשט ולשים את כל בגדיהם ומזוודותיהם בצד. מי שלא יכול היה ללכת נלקח בעגלות.<ref>Schelvis: Vernichtungslager Sobibór. p. 84</ref> אם זה קרה לאט מדי, בגדיהם נקרעו מגופם בכוח. ואז באה הפקודה להיכנס ל"בית המרחץ" (תא הגז). לפני כן הם נאלצו להעבור בדלפק ובו עמד אס אס אושרשרפורר אלפרד איטנר, שלקח מהם את כל חפצי הערך כמו זהב ותכשיטים אחרים. ברגע שהם נכנסו לתא הגז, דאגו ולטר נובאק והאחים יוזף וולף ופרנץ וולף, שהבגדים המושלכים יובאו לצריפים הסמוכים לצורך אריזה ומיון. בשלב זה הגיע תפקידם של רודולף בקמן ופול גרוט: כל הניירות, המסמכים והחפצים שלא נשלחו לצריף המיון ולא היה בהם צורך היו מוכנסים לשקיות ונשלחים לשריפה. "כל זה היה צריך לקרות בקצב מהיר, כך שניתן יהיה להכניס לתאי הגז את הקבוצה הבאה של היהודים באותה צורה במהירות האפשרית."<ref name="S82">Schelvis: Vernichtungslager Sobibór. p. 82</ref>

== תפקיד מנהלי ומוות ==
בנוסף לתפקידים שנזכרו לעיל עבד בקמן גם כמנהל בבית המכונה "יער", בו שכנה הנהלת המחנה. על פי תוכנית המורדים נקבע שיש להרוג שם את בקמן ותומאס שטפל. הוא נהרג בצורה שקטה על ידי חיים אנגל ואסיר נוסף. בנוסף לבקמן חוסלו עשרה שומרים גרמנים אחרים ומספר לא ידוע של שומרי עזר אוקראינים. כשגילה את מותו איש האס אס אריך באואר, שחזר מקניית מצרכים החל לירות בשני יהודים שפרקו את משאיתו. יריות אלו הובילו להחלטה של מפקדי המרד להתחיל בו מוקדם מהמתוכנן.

== לקריאה נוספת ==
* ברברה דיסטל: סוביבור: בתוך: וולפגנג בנץ, ברברה דיסטל: "דר אורט דה טרורס". Geschichte der nationalsozialistischen Konzentrationslager. 8. Bd. בק. מינכן 2008.
* ז'ול שלביס: Vernichtungslager Sobibór. Unrast-Verlag. המבורג / מינסטר 2003.ISBN&nbsp;3-89771-814-6

==קישורים חיצוניים==

==הערות שוליים==

קטגוריה:סגל מחנה סוביבור
קטגוריה:נאצים שנרצחו
קטגוריה:גרמנים שנולדו ב-1910
קטגוריה:גרמנים שנפטרו ב-1943
חסאן א-נורי

חסאן א-נורי (בערבית: حسان النوري; נולד ב-9 בפברואר 1960)<ref></ref> הוא פוליטיקאי סורי שהיה מועמד לבחירות לנשיאות סוריה ביוני 2014. 

א-נורי נולד בדמשק. הוא קיבל תואר ראשון בכלכלה ומסחר מאוניברסיטת דמשק בשנת 1982, וכן דוקטורט בניהול כללי מאוניברסיטת ג'ון פ. קנדי בשנת 1989. הוא היה מזכיר לשכת התעשייה של דמשק בין השנים 1997–2000.<ref></ref> נורי התמודד (כראש מפלגת NIACS) והפסיד בבחירות בשנת 2014 לבשאר אל-אסד, כאשר השיג 4.3% (500,279) מהקולות, על פי נתוני SANA (סוכנות הידיעות הערבית הסורית).<ref></ref>

==קישורים חיצוניים==

== הערות שוליים ==

קטגוריה:בוגרי אוניברסיטת דמשק
קטגוריה:פוליטיקאים סורים
קטגוריה:סורים שנולדו ב-1960
אשניקו

אשטון ניקול קייסי (באנגלית: Ashton Nicole Casey, נולדה ב-19 בפברואר 1996), הידועה בשם הבמה אשניקו (Ashnikko), היא זמרת, ראפרית ופזמונאית אמריקאית. היא פרצה בזכות הסינגל "Stupid", שיצא בשנת 2019 עם יונג בייבי טייט, שזכה לפופולריות ויראלית בפלטפורמת שיתוף הווידאו טיקטוק והוסמך למעמד זהב בארצות הברית ובקנדה. קדמו לסינגלים "Cry" ו-"Daisy", מיקסטייפ(אלבום) הבכורה שלה, Demidevil, יצא לאור ב-19 בפברואר 2021.

==ביוגרפיה==
נולדה באוק רידג' שבקרוליינה הצפונית וגדלה בעיר גרינסבורו.<ref></ref> הוריה חשפו אותה לסנגות מוזיקליים שונים כמו קאנטרי מטאל של ההרכב סליפנוט.<ref></ref> אשניקו סיפרה שהיא מאוד התעניינה במוזיקה, במיוחד במוזיקת ראפ, כשהאזנה לשיר "Arular", של הראפרית M.I.A. בגיל 10,<ref></ref> כמו כן היא טענה שהיא לא הקשיבה למוזיקאים גברים עד גיל 16.<ref></ref> כנערה, משפחתה עברה לאסטוניה בשל לימודי אביה, שם שהו שנה לפני שעברו להתגורר בריגה, לטביה.<ref></ref> בשלב מסוים, היא הייתה האמריקאית היחידה במדינה שלמדה בבית ספר תיכון ציבורי לטבי. בגיל 18 עברה אשניקו עברה לבדה להתגורר בלונדון, אנגליה.<ref></ref>

אשניקו מגדירה את עצמה כפמיניסטית.<ref></ref>

==דיסקוגרפיה==
===אלבומי אולפן===
* 2023: Weedkiller

===מיקסטייפ===
* 2021: Demidevil

===מיני-אלבומים===
* 2017: Sass Pancakes 
* 2018: Unlikeable
* 2019: Hi, It's Me

==הופעות==
===סיבובי הופעות===
* 2021: The Demidevil Tour
* 2023: Weedkiller Tour

== פרסים ומועמדויות ==
{| class="wikitable sortable mw-collapsible"
!שנה
!פרס
!קטגוריה
!עבודה מועמדת
!תוצאה
|-
|2019
|rowspan="3" |פרסי וידאו למוזיקה בבריטניה
|rowspan="2" |סרטון הפופ הטוב ביותר - חדש
|"Hi, It's Me"
|
|-
| rowspan="3" |2020
|"Drunk With My Friends"
|
|-
|זמרת השנה
|"Cry"
|
|-
|פרסי המוזיקה של MTV אירופה
|Best Push Act
|עצמה
|
|-
|}

==קישורים חיצוניים==

* 

==הערות שוליים==

קטגוריה:זמרים א-בינארים
קטגוריה:זמרות-יוצרות אמריקאיות
קטגוריה:אמניות וורנר רקורדס
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
Demidevil

Demidevil (בעברית: דמידוויל) הוא המיקסטייפ הראשון של הזמרת האמריקאית אשניקו. המיקסטייפ יצא לאור ב-15 בינואר 2021, על ידי חברת התקליטים פרלופון וגם וורנר רקורדס. מתוך המיקסטייפ יצאו שלושה סינגלים.

==רקע והפקה==
לאחר יציאתו של המיני-אלבום Hi It's Me, בשנת 2019, אשניקו הוציאה את הסינגל "Tantrum" ב-6 במרץ 2020. במקור השיר היה מיועד להיות הסינגל המוביל מהמיקסטייפ, אך לבסוף היא הפכה אותו לסינגל שלא מתוך אלבום.<ref></ref> הדמות "demidevil", הוצגה לראשונה בקליפ "Tantrum", לצד אשניקו עצמה, תוך שהוצגה דמות נוספת לה קראו "Little Blue".<ref></ref> לאחר מכן, התגלה שזהו שיר מתוך המיקסטייפ עצמו. (שם הדמות) אשינקו דיברה לראשונה על המיקסטייפ בסדרת סרטונים שפרסמה. האחרון מבין שלושת הסרטונים חשף את עטיפת המיקסטייפ, רשימת הרצועות ותאריך יציאתו ב-28 באוגוסט 2020. במקביל, הכריזה עליו פרטים נוספים ברשתות החברתיות שלה.<ref></ref>

האלבום נתקל בכמה עיכובים לפני צאתו. תאריך ראשוני לצאתו היה 9 באוקטובר 2020, כאשר הוא הוכרז באוגוסט מוקדם יותר באותה שנה. המיקסטייפ סבל אז את העיכוב הראשון שלו בספטמבר בגלל "עיכובי משלוח" ומסיבות לא ידועות אחרות. המיקסטייפ נועד אז לשחרור ב-13 בנובמבר.<ref></ref> עיכוב שני הוכרז באוקטובר 2020, כאשר מיקסטייפ תוכנן לצאת מהדורה מתוכננת ב-19 בפברואר 2021.<ref></ref> בתחילת 2021, צוות הסחורה של קבוצת חברת ההקלטות ורנר רקורדס העביר בטעות הזמנות כולל עותקים פיזיים של המיקסטייפ לפני יציאתו ב-19 בפברואר. בעקבות שגיאה זו, אשניקו החליטה להקדים את צאת המיקסטייפ, ל-15 בינואר 2021.<ref></ref>

==סינגלים==
הסינגל המוביל מהמיקסטייפ, "Cry", יצא לאור ב-17 ביוני 2020, בשיתוף עם המוזיקאית הקנדית גריימס. בסמוך ליציאתו, הועלה לו קליפ מונפש שנועד לעזור בקידום שלו. מאוחר יותר, הוא היה מועמד בטקס פרסי הקליפים בבריטניה בקטגוריית "סרטון הפופ הטוב ביותר - בריטניה".<ref></ref>

השיר הראשון מהמיקסטייפ, "Daisy", יצאה כסינגל השני מתוכו ב-9 ביולי 2020. הקליפ שיצא עבורו ב-7 באוגוסט 2020, הכיל שיתוף פעולה עם חברת האודיו ביטס אלקטרוניקס ואפליקציית הסרטונים טיקטוק.<ref></ref><ref></ref> מבחינה מסחרית, "Daisy" הגיעה למקום 24 במצעד הסינגלים הבריטי, והפך לשירה הראשון של אשינקו שהגיע לאבן דרך זו.<ref></ref> השיר הגיע למקום השביעי במצעד השירים מתחת להוט 100 והפך לשירה השני שנכנס למצעד, לאחר שהראשון היה "Stupid".

לאחר שהקניטה אשניקו יום לפני צאתו לאור,<ref></ref> "Deal With It" בהשתתפות הזמרת האמריקאית קליס, יצא כסינגל השלישי של המיקסטייפ ב-12 בינואר 2021. הוא הוקרן בבכורה ברדיו BBC 1 וקליפו פורסם יחד עם שירו של השיר.

== ביקורות ==
בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|15 בינואר 2021
|תקליטור • תקליט • הורדה דיגיטלית • סטרימינג 
|פרלופון • ורנר רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה: מיקסטייפים
קטגוריה:מיקסטייפים באנגלית
קטגוריה:מיקסטייפים מ-2021
משה בן-יוחנה

משה בן-יוחנה (נולד ב-12 בפברואר 1975) הוא בסיסט, זמר, פזמונאי ומלחין ישראלי.

==ביוגרפיה==
בן-יוחנה נולד ברחובות, וגדל באילת ובהרצליה. בן לאשר וציפורה ולו שלושה אחים. בילדותו למד פסנתר, גיטרה וגיטרה בס. בזמן שלמד בתיכון היובל בהרצליה ייסד ביחד עם חבריו, שגיא שובל, מירון ספוז'ניקוב ואורן לוין את להקת "הספנתעיר" שזכתה בתחרות להקות צעירות והופיעה רבות במועדון הרוקXן. בתום לימודי התיכון הקליטה הלהקה את אלבומה הראשון שנקרא "אולי ההר הוא קצת יותר מידי צחיח והמישור ירוק ורך". בשירותו הצבאי היה חובש קרבי בגדוד 931 של חטיבת הנח"ל. לאחר שירותו הצבאי החל ללמוד מוזיקה בבית הספר רימון, שם התרכז בעיקר בלימודי ג'אז. בסיום לימודיו ברימון החל לימודי קונטרבס אצל המורה ניר קונפורטי והחל לנגן בהרכבי ג'אז שונים.

לצד התפתחותו כמוזיקאי החל ללמד במרכז המוזיקה רעננה כמורה לבס, רכז הרכבים ובהמשך מונה לסגן מנהל המרכז ואחראי בו על לימודי מוזיקה בת זמנינו. בשנת 2010 הקים שתי מגמות מוזיקה ברעננה ומשמש כרכז בהן עד היום. בשנת 2011 שיתף פעולה עם הסופר אשכול נבו והלחין שיר מתוך סיפרו "ארבעה בתים וגעגוע".

מאוחר יותר יצרו השניים ערב המשלב בין סיפוריו של אשכול לשיריו של בן-יוחנה, איתו הם מופעים מאז.

ב-2015 הוציא בן-יוחנה את אלבום הבכורה שכתב והלחין, "אתה ואני ומיטל" בהפקתו של עמיר לב, איתו הופיע ברחבי ישראל וכן בפסטיבלי סולם יעקב, יערות מנשה ואינדינגב.

ב-2016 פגש את שדרן הרדיו והפסנתרן בועז כהן. יחד בנו מופע המשלב בין סיפוריו של כהן לשיריו של בן-יוחנה, איתו הופיעו ברחבי ישראל.

ב-2019 החל את הקלטת אלבומו השני, מתוכו פורסם הסינגל הראשון "שבוע" בהפקת אבי ליבוביץ' והסינגל השני "את בצבעים" בהפקתו של גיל סמטנה.

נשוי לתמר ולהם שלושה ילדים.

==דיסקוגרפיה==
*"אתה ואני ומיטל" – 2015 – אלבום בהפקה מוזיקלית של עמיר לב.
*"שבוע" – סינגל ראשון מתוך האלבום השני – 2019 – מפיק אבי ליבוביץ'.
*"את בצבעים" – סינגל שני מתוך האלבום השני – 2020 – מפיק גיל סמטנה.

==קישורים חיצוניים==

* .
* משה בן-יוחנה ב[https://www.youtube.com/channel/UC154iHqqMqD_abAS3c_VHsQ יוטיוב].
* משה בן-יוחנה ב[https://moshebenyohana.bandcamp.com בנדקאמפ].

==הערות שוליים==

קטגוריה:בוגרי תיכון היובל (הרצליה)
קטגוריה:בוגרי רימון בית ספר למוסיקה
קטגוריה:זמרי רוק ישראלים
קטגוריה:זמרים השרים בעברית
קטגוריה:ישראלים שנולדו ב-1975
ברונקס (סרט)

ברונקס (בצרפתית: Bronx) הוא סרט פשע ומתח צרפתי משנת 2020 שביים וכתב אוליבייה מרשל<ref></ref> ובכיכובם של לניק גוטרי, סטניסלס מרהר וקאריס.<ref name="nytimes"></ref><ref name="variety"></ref>מלחמת כנופיות אכזרית מתחוללת בעיר מרסיי בדרום צרפת והשחיתות המשטרתית הגואה. שוטר מסור שמנסה להגן על היחידה שלו נאלץ לקחת את העניינים לידיו.
== תקציר עלילת הסרט ==

מרסיי. הכל מתחיל בקטל שנגרם על ידי אנשי שבט אורסוני. ריצ'רד ורונסקי, שוטר החטיבה למלחמה בכנופיות בשיטות לא שגרתיות, מוצא את עצמו אחראי על החקירה, מול יריביו מחלק BRB, בפיקודו של קוסטה, הידוע במעשיו הבעייתיים. מנהל חדש, נציב האגף, אנג'ל לאונאטי, מגיע לסדר את מרסיי ולשלוט בכלבים המטורפים<ref></ref> בצוותו. אבל כולם מבינים במהרה שלא יקבלו כלום בלי קורבנות או סיכונים. במיוחד כאשר בתו של הנציב מתחככת באנשי היחידה למלחמה בכנופיות, שאנשי השכונות הצפוניות תוקפות את הקורסיקאים, אחרי שעד מרכזי נרצח כשהוא במעצר המשטרה וכי המשטרה שולחת את הסוכן המר ביותר שלה. אז ורונסקי ואנשיו, כדי להציל את עורם, נאלצים לצאת נגד הכנופיות המסוכנות ביותר.

== שחקנים ודמויות ==

== קישורים חיצוניים ==

== הערות שוליים ==

קטגוריה:נטפליקס: סרטים
קטגוריה:סרטי 2020
קטגוריה:סרטים בצרפתית
קטגוריה:סרטי פעולה צרפתיים
קטגוריה:מרסיי
קטגוריה:סרטי משטרה
קטגוריה:סרטים שיצאו ישירות בפורמט לצפייה ביתית
תיאו סטיבנסון

תיאודור ג'ון "תיאו" סטיבנסון (באנגלית: Theodore John "Theo" Stevenson; נולד ב-27 בפברואר 1998) הוא שחקן בריטי, שזכה להכרה כילד בתפקיד הנרי בסרט "הנרי הנורא", ובתפקיד קרייג בקומדיות המצבים "Millie Inbetween" ו-"Flatmates". עוד גילם את טובי בסדרת המדע בדיוני "אנושיים".

==ביוגרפיה==
סטיבנסון נולד בעיר באנבורי שאוקספורדשייר. ב-2007 החל להופיע כשחקן וקיבל תפקיד ראשון בסרט "פרד קלאוס" בדמות ניקולאוס הצעיר. ב-2008 שיחק בקומדיה השחורה "ברוז'". ב-2010 כיכב בסרט "Reuniting the Rubins" בתפקיד ג'ייק רובינס. ב-2011 לוהק לתפקיד המוכר ביותר שלו, הנרי בסרט "הנרי הנורא", בו שיחק לצדם של טייגר דרו-האני ואנג'ליקה יוסטון. עוד ב-2011 הופיע בווידאו קליפים של הסרט, ובתוכנית הטלוויזיה "Daybreak".

שנה אחרי יציאת הסרט "הנרי הנורא" הודיעה חברת Vertigo Films שסטיבנסון יככב בסרט המשך לסרט "Streetdance" בשם "Streetdance Juniors", ששמו שונה ל-"All Stars". הסרט יצא לאקרנים ב-3 במאי 2013. הוא כיכב בסרט לצדם של אקאי אוסיי, אשלי ג'נסן, קימברלי וולש וג'ון בארומן.

מ-2014 עד 2017 שיחק סטיבנסון בתפקיד ראשי בדרמה הקומית "Millie Inbetween" של ערוץ CBBC, בתפקיד אחיה החורג של מילי.

בין השנים 2015 ל-2018 הופיע סטיבנסון בתפקיד טובי הוקינס בסדרת הדרמה "אנושיים", שמתאהב באניטה ה"סינתטית" של המשפחה.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2007
| פרד קלאוס
| dir="ltr" | Fred Claus
| ניק הצעיר
| סרט קולנוע
|-
| 2008
| ברוז'
| dir="ltr" | In Bruges
| ילד בכנסייה
|
|-
| 2011
| הנרי הנורא: הסרט
| dir="ltr" | Horrid Henry: The Movie
| הנרי הנורא
|
|-
| 2012
|
| dir="ltr" | Little Cracker
| ילד
| סדרת טלוויזיה (פרק אחד)
|-
| 2013
| סטריטדאנס: נבחרת הכוכבים
| dir="ltr" | All Stars
| איתן
| סרט קולנוע
|-
| 2014–2018
|
| dir="ltr" | Millie Inbetween
| קרייג
| סדרת טלוויזיה; תפקיד קבוע
|-
| 2015–2018
| אנושיים
| dir="ltr" | Humans
| טובי
| סדרת טלוויזיה; תפקיד קבוע
|-
| 2019
|
| dir="ltr" | Flatmates
| קרייג
| סדרת טלוויזיה; תפקיד ראשי
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1998
ספנסר בולדמן

ספנסר בולדמן (באנגלית: Spencer Boldman; נולד ב-28 ביולי 1992) הוא שחקן אמריקאי. הוא ידוע בעיקר מתפקידו בתור אדם דוונפורט בסדרה "מעבדה לכוחות על" <small>(2012–2016)</small> של ערוץ דיסני XD.

== חיים אישיים ==
בולדמן נולד בדאלאס, טקסס. הוא למד בבית הספר התיכון "פלאנו איסט" בפלאנו, טקסס, וסיים את הלימודים בשנת 2010.

== קריירה ==
בשנת 2009 שיחק בתפקיד אורח בסדרת הילדים והנוער "ICarly" של ערוץ ניקלודיאון. בשנה שלאחר מכן, גילם את ברייס ג'ונסון בשלושה פרקים של סיטקום הנוער "אני והלהקה" מבית ערוץ דיסני. 

בשנת 2012 החל לגלם את דמותו של אדם דוונפורט בסדרה הקומית "מעבדה לכוחות על",<ref name="Variety#1"></ref> מבית ערוץ דיסני XD. בולדמן המשיך עם דמותו זו לאורך ארבע עונותיה של הסדרה עד לסיומה ב-2016. 

עוד ב-2012 היה לו תפקיד בסרט הקומדיה "רחוב ג'אמפ 21". בשנת 2014 שיחק בסרט "זאפד" של ערוץ דיסני, לצד זנדאיה.<ref name="TVLine"></ref> 

בשנת 2015 לוהק בולדמן לצד אמילי רטאייקאוסקי לסרט הקומדיה הרומנטית "Cruise" המתרחש במהלך שנות ה-80.<ref name="Variety#2"></ref> הסרט יצא לאקרנים בשנת 2018.

בשנת 2022 גילם את לאנס מקריי במיני-סדרה הביוגרפית "ברוכים הבאים לצ'יפנדיילס" ברשת הולו, שיצר רוברט סיגל <small>(אנ')</small> "פאם וטומי"), ומבוססת על הספר "ריקוד קטלני: רציחות צ'יפנדיילס". 

== פילמוגרפיה ==

=== קולנוע ===
{| class="wikitable"
|+
! שנה
! סרט
! תפקיד
! הערות
|-
| 2012
| רחוב ג'אמפ 21
|פרנץ' סמואלס
|
|-
| 2014
| Dakota's Summer
| ברייס
|
|-
| 2018
| Cruise
| ג'יו פורטונטו
|
|}

=== טלוויזיה ===
{| class="wikitable"
|+
! שנה
! סדרה
! תפקיד
! הערות
|-
| 2009
| ICarly
| נייט
| פרק: "iSpeed Date"
|-
| 2010–2011
| אני והלהקה
| ברייס ג'ונסון
| 3 פרקים
|-
| 2012–2016
| מעבדה לכוחות על
| אדם דוונפורט
| תפקיד ראשי (4 עונות); 89 פרקים
|-
| 2013
| ג'סי
| טד הובר
| פרק: "Break-Up and Shape-Up"
|-
| 2014
| זאפד
| ג'קסון
| סרט מקורי של ערוץ דיסני
|-
|2015
|מייטי מד
|אדם דוונפורט
|פרק: "Lab Rats vs. Mighty Med: Part 2"
|-
|2022
|ברוכים הבאים לצ'יפנדיילס 
|לאנס מקריי
|4 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1992
יושי (טריצרטופס)

חום הן יציקות מהמאובנים שנמצאו ואלה שבלבן הן רפליקות ששוחזרו לצורך השלמת השלד לתצוגה.]]
הטריצרטופס של יושי, מבט מהצד והכיוון האחורי
הטריצרטופס של יושי, באנגלית: Yoshi's Trike, או בשמו הרשמי: MOR 3027, הוא מאובן מפורסם של טריצרטופס שנמצא במוזיאון הרי הרוקי במונטנה, ארצות הברית, וכולל שלד חצי שלם עם גולגולת כמעט שלמה בעלת קרניים ארוכות במיוחד. יושי מתוארך לשכבה התיכונה של תצורת הל קריק, כ-66.3 מיליון שנה לפני זמננו.

המאובן, שמייצג ככל הנראה מין חדש של טריצרטופס, בולט בזכות קרניו הארוכות במיוחד: אורך ליבות קרני הגבה שלו הוא כ- וכאשר היו מצופות בקרטין אורכן הגיע ככל הנראה ל-. הוא מייצג פרט תת-בוגר, שטרם הגיע לגודלו המלא. אורכו היה רק ומשקלו הוערך ב-.

המאובן נתגלה ב-2010 במאגר פורט פק (Fort Peck Reservoir) שליד ג'ורדן (מונטנה), חלק מתצורת הל קריק שבארצות הברית, ונחפר ב-2012. הוא נתגלה על ידי יושי קטסורה (Yoshi Katsura), מתנדב יפני, ונקרא על שמו. כיום הוא מאוחסן במוזיאון הרי הרוקי בבוזמן, מונטנה, שבארצות הברית, ומספרו הקטלוגי הוא MOR 3027. המאובן MOR 3027 כולל גולגולת כמעט שלמה ואת רוב חלקי השלד למעט הרגליים הקדמיות, כפות הרגליים האחוריות, מספר צלעות, חוליות בעמוד השדרה וכל הזנב. שלד משוחזר של יושי נמצא בתצוגה באוספים הפלאונטולוגיים של המוזיאון. העצמות בחום הן יציקות מהמאובנים שנמצאו ואלה שבלבן הן רפליקות ששוחזרו לצורך השלמת השלד לתצוגה. לצידו מוצב גור של טריצרטופס.

ב-2021 הוציאה חברת EoFauna Scientific Research דגם של טריצרטופס המבוסס על יושי (MOR 3027). ב-2022 הוציאה חברת CollectA הוציאה דגם שמבוסס חלקית על יושי, בעיקר בקרניים.

ב-2023 הופיעו בסדרה כוכב פרהיסטורי 2 מבית Apple TV+ טריצרטופסים בעלי קרניים גדולות מאוד המבוססים על יושי ולמעשה מציגים כיצד היה נראה אם היה מגיע לבגרות וגודל מלא.

== ראו גם ==
* טריצרטופס
* האטצ'ר (טריצרטופס)
* ליין (טריצרטופס)
* יושי (טריצרטופס)
* ביג ג'ון (טריצרטופס)
* הורידוס (טריצרטופס)
* דו-קרב הדינוזאורים (מאובן) (Dueling Dinosaurs)
* מאובן

== קישורים חיצוניים ==
* 
* [https://www.museumoftherockies.org האתר הרשמי של מוזיאון הרי הרוקי]
** [https://www.museumoftherockies.org/exhibitions/current-exhibitions/siebel-dinosaur-complex/ תצוגת הדינוזאורים] במוזיאון הרי הרוקי
* [https://web.archive.org/web/20150701075947/https://www.msuexponent.com/news/2012/10/04/yoshis-trike-on-display-at-museum-of-the-rockies/ ידיעה על Yoshi's Trike] באתר MSU-Exponent, 4 באוקטובר 2012 (דרך ארכיון האינטרנט)
* [https://www.facebook.com/media/set/?set=a.532118976804774.102134976.230141317002543&type=3 תמונות בדף הפייסבוק] של המעבדה ע"ש ג'ון ר. הורנר במוזיאון הרי הרוקי
* [http://www.researchgate.net/publication/278242897_PNAS-2014-Scannella_et_al-Triceratops_strat Evolutionary trends in Triceratops from the Hell Creek Formation, Montana] מאת ג'ון סקנלה, דנבר פאולר, מארק גודווין וג'ון ר. הורנר, יוני 2015.
* 
* [https://www.deviantart.com/kingrexy/art/Yoshi-s-Trike-859843357 שחזור היפותטי של יושי הטריצרטופס], מאת KingRexy ב-DeviantArt

קטגוריה:טריצרטופס
קטגוריה:מאובנים מפורסמים
נרסורנאט

נרסורנאט בזהב
נרסורנאט בכסף
נרסורנאט (בגרינלנדית: Nersornaat "ראוי") או מדליית גרינלנד לשירות ראוי לציון (בדנית: Grønlands Hjemmestyres Fortjenstmedalje), מוענקת על ידי ממשלת גרינלנד. זהו הפרס הגבוה ביותר שמבוסס בגרינלנד. המדליה הונפקה ב-1 במאי 1989 לרגל עשור לאוטונומיה הגרינלנדית. המדליה מוענקת על שירות ראוי לטובת גרינלנד בתחומים כמו שירות ציבורי, עסקים, אמנות או מדע. המדליה נלבשת בסרט בצבעי דגל גרינלנד; אדום המסמל את השמש ולבן המסמל את השלג.

המדליה מוענקת בשתי דרגות: זהב וכסף.

== מקבלי המדליה ==
* יונתן מוצפלדט – זהב
* מרגרטה השנייה, מלכת דנמרק – זהב
* פול שליטר – זהב
* לארס אמיל יוהנסן – זהב
* הנריק, נסיך דנמרק – זהב
* פרדריק, נסיך דנמרק – זהב
* הנס אנוקסן – זהב
* מרי סיימון - זהב

== קישורים חיצוניים ==

* [http://translate.google.dk/translate?hl=fr&sl=da&tl=en&u=https%3A%2F%2Fina.gl%2Fom-inatsisartut%2Fnersornaat%2Fbestemmelser-for-nersornaat%2F%3Flang%3Dda&sandbox=1 דף האינטרנט של הפרלמנט של גרינלנד על המדליה] 

קטגוריה:גרינלנד: עיטורים
יחסי הולנד–פקיסטן

יחסי הולנד–פקיסטן הם היחסים הדו-צדדיים, הכלכליים, התרבותיים וההיסטוריים בין הולנד לפקיסטן.<ref name="The Embassy of the Kingdom of Netherlands"></ref>

== היסטוריה ==
פקיסטן והולנד כוננו יחסים דו-צדדיים זמן קצר לאחר עצמאות פקיסטן. שגרירות הולנד נפתחה בקראצ'י בשנת 1955 ועברה לאסלאמאבאד כעבור עשר שנים. עד מהרה הפכה פקיסטן למדינה שותפה של הולנד, וקיבלה כספים משמעותיים כשיתוף פעולה בפיתוח החל משנות השישים ואילך, במיוחד בתחומי ניהול מים / סביבה, חינוך וממשל. בשנת 2011 החליטה ממשלת הולנד להפסיק את הפרויקטים של פיתוח מבני ולהתמקד ביחסי סחר. מאז שנת 2004 אירחה הולנד למעלה ממאה דיפלומטים זוטרים מפקיסטן שהתחנכו וקיבלו תארים מהמכון ההולנדי ליחסים בינלאומיים Clingendael.<ref></ref><ref></ref>

== יחסי סחר וכלכלה ==
היחסים הכלכליים מתוארכים למאה ה-17, כאשר חברת הודו המזרחית ההולנדית הקימה עמדת מסחר קטנה בטהאטה שבסינד. במרץ 1652 הפליג פיטר דה בי עם ספינתו לסינד והקים תחנת מסחר בתחרות עם הפורטוגזים והבריטים. אולם התחנה התקיימה שמונה שנים בלבד, מכיוון שהיא לא זכתה להצלחה מסחרית. כמה משלחות מסחר הגיעו, ביניהן אחת מתועדת היטב בשנת 1757, שהונהגה על ידי הסוחרים וולפרט אברהם ברהה וניקולאס מהו.<ref>The Dutch Est India Company (VOC) and Diewel-Sind (Pakistan) in the 17th and 18th Centuries. Willem Floor, Institute of Central & West Asian Studies, University of Karachi/Lok Virsa, Islamabad, 1993-4.</ref> לאחר מכן נקבעה תקופה ארוכה של ירידה ביחסים הכלכליים. זמן קצר לפני מלחמת העולם השנייה, חברת התעופה המלכותית ההולנדית KLM החלה להפעיל מלון בקראצ'י, שנקרא Midway hotel, מכיוון שהעיר הזאת הייתה באמצע הדרך בין אמסטרדם לג'קרטה שבאינדונזיה (המושבה ההולנדית לשעבר). המלון עדיין קיים כמלון שדה התעופה רמדה פלאזה קראצ'י. בשנת 1948 החלה חברת פיליפס את פעילותה בקראצ'י, שהתפתחה לאחר מכן ליחידת ייצור. בערך באותה תקופה יוניליוור פתחה סניף נציג של חברה בפקיסטן (יוניליוור פקיסטן) ואחריה רויאל שיל פקיסטן. בשנת 1982 חתמו פקיסטן והולנד על אמנה למניעת כפל מס לקידום הפעילות העסקית בשתי המדינות.<ref name="The document is the property of the Governments of Pakistan and the Netherlands"></ref> פקיסטן היא השותפה הכלכלית השישית בגודלה של הולנד מחוץ לאירופה ושותפת הסחר הכלכלית ה-13 בגודלה בעולם.<ref name="Lahore Times"></ref><ref></ref><ref name="Magazine article from Economic Review, Vol. 21, No. 4"></ref>

== נציגויות דיפלומטיות ==
* הולנד מחזיקה בפקיסטן שגרירות באסלאמאבאד וקונסוליות כבוד בקראצ'י ולאהור.<ref></ref>
* פקיסטן מחזיקה בהולנד שגרירות בהאג.<ref></ref>

== הערות שוליים ==
קיאן ג'ונסון

קיאן ג'ונסון (באנגלית: Keean Johnson; נולד ב-25 באוקטובר 1996) הוא שחקן ורקדן אמריקאי.

==ביוגרפיה==
ג'ונסון נולד בבולדר, קולורדו, בן לאב בריטי ואם אמריקאית. ג'ונסון למד במסגרת חינוך ביתי.

==קריירה==
ג'ונסון שיחק בהפקות רבות בברודוויי. בשנת 2019 הוא שיחק באחד התפקידים הראשיים בסרט הקולנוע "אליטה: מלאך קרב", ובסרט המלחמה "הקרב על מידוויי" שביים רולנד אמריך. 

בטלוויזיה הוא כיכב בתפקיד אדם פרימן בסדרת הטלוויזיה "ספוקסוויל" וקולט וילר בסדרת הטלוויזיה "נאשוויל", וכן שיחק בתפקידים קטנים וחוזרים בטלוויזיה, בין היתר בסדרה "משפחת פוסטר", ובסדרת הדרמה "אופוריה" אשר מבוססת על סדרה ישראלית בעלת שם זהה שיצרו רון לשם, דפנה לוין וטמירה ירדני.

== פילמוגרפיה ==
=== קולנוע ===
{| class="wikitable sortable"
! scope="col" | שנה
! scope="col" | סרט
! scope="col" | תפקיד
! class="unsortable" scope="col" | הערות
|-
| 2016
| Hertitage Falls
| מרקי פיצפטריק
|
|-
| rowspan="5" | 2019
| אליטה: מלאך קרב
| הוגו
|
|-
| גאות נמוכה
| אלן
|
|-
| אנו מזמנים את החושך
| מארק
|
|-
| הקרב על מידווי
| ג'יימס מאריי
|
|-
|הקיסר
|רופוס ליטל
|
|-
| 2020
| עיר רצחנית
| ג'וניור
|
|-
|2021
|The Ultimate Playlist of Noise
|מרקוס
|
|-
|}

=== טלוויזיה ===
{| class="wikitable sortable"
! scope="col" | שנה
! scope="col" | סדרה
! scope="col" | תפקיד
! class="unsortable" scope="col" | הערות
|-
| 2018-2012
| נאשוויל
| קולט וילר
| תפקיד חוזר, 22 פרקים
|-
| 2014-2013
| ספוקסוויל
| אדם פרימן
| תפקיד ראשי; 22 פרקים
|-
| 2018-2013
| משפחת פוסטר
| טוני
| תפקיד חוזר, 6 פרקים
|-
| 2014
| הוחלפו בלידתן
| אנג'לו 'AJ' סורנטו ג'וניור
| פרק: "Yuletide Fortune Tellers"
|-
| rowspan="2" | 2016
| היועצת <small>(אנ')</small>
| אוזו
| סדרת רשת; 8 פרקים
|-
| ידוע לשמצה
| פין
| פרק: "Tell Me a Secret"
|-
| 2019
| אופוריה
| דניאל
| תפקיד חוזר, 6 פרקים
|-
| rowspan="2" |2023
|Waco: The Aftermath
|ורנון האוול
|מיני-סדרה
|-
|Joe Pickett
|לוק בריגמן
|תפקיד ראשי (עונה 2); 10 פרקים
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים ילדים אמריקאים
קטגוריה:רקדנים אמריקאים
קטגוריה:אמריקאים ממוצא אנגלי
קטגוריה:אמריקאים שנולדו ב-1996
יחסי בולגריה–הולנד

שר החוץ ההולנדי [[אורי רוזנטל (מימין) נפגש עם מקבילו הבולגרי ניקולאי מלאדנוב, 2011]]
יחסי בולגריה–הולנד הם יחסי החוץ בין בולגריה להולנד. שתי המדינות הן חברות מלאות בנאט"ו והאיחוד האירופי.

== ביקורים מלכותיים בבולגריה ==
* המלכה ביאטריקס והנסיך קלאוס
** 6–8 באוקטובר 1999 - סופיה, בורגס ונסבר
* נסיך אורנז'
** 25–26 במאי 2009 - סופיה

== נציגויות דיפלומטיות ==
* בולגריה מחזיקה בהולנד שגרירות בהאג.
* הולנד מחזיקה בבולגריה שגרירות בסופיה.

== קישורים חיצוניים ==

== הערות שוליים ==
11:11 (אלבום)

11:11 הוא אלבום האולפן הרביעי של הזמר הקולומביאני מאלומה. האלבום יצא לאור ב-17 במאי 2019 דרך חברת התקליטים סוני מיוזיק לטין. לקידום האלבום יצא מאלומה לסיבוב ההופעות בשנת 2019.<ref></ref>

== רשימת רצועות ==

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי מאלומה
קטגוריה:אלבומים בספרדית
קטגוריה:אלבומי חברת סוני מיוזיק לטין